ברוב המקרים התת-מודע שלנו יודע, מרגיש ומבין דברים, הרבה לפני שהם עולים וצפים אל פני השטח. הדרך הטובה ביותר לתקשר עם התת-מודע היא באמצעות שיקוף; אז, מתבהרת האמת הפשוטה ביותר. לפניכם משחק דמיון מודרך, שיסייע לכם להציף את התחושות העמוקות ביותר לתודעה. קחו דף ועט, כתבו את התשובות האינטואיטיביות שלכם וגלו מהי הדרך שלכם באהבה.
לתשומת ליבכם: כדי לקבל שיקוף כן ואמיתי, מומלץ שתעצמו עיניים בריכוז ותאפשרו לדמיון שלכם להפליג ולספק את התשובות.
1. תארו לעצמכם שאתם הולכים לבית של האהוב או האהובה שלכם. ישנן 2 דרכים להגיע לשם. דרך אחת היא דרך ישרה שלוקחת אתכם לשם במהירות, אבל היא פשוטה ומשעממת. הדרך השנייה היא מפותלת ומלאה במראות נפלאים, אלא שהיא מאריכה את הזמן בהרבה. באיזו דרך תבחרו - הקצרה או הארוכה?
2. בדרך, אתם מוצאים שני דליים עם ורדים. דלי אחד מלא בורדים לבנים ודלי שני מלא בורדים אדומים. אתם מחליטים לקחת 20 ורדים לאהוב או לאהובה שלכם. איזה שילוב צבעים תבחרו? (אתם יכולים לגוון בין שני הצבעים, לבחירתכם).
3. אתם מגיעים לבית של אהובכם (או אהובתכם). אתם מצלצלים בפעמון והעוזרת פותחת את הדלת. אתם יכולים לבקש ממנה לבדוק אם אהובכם בבית או שאתם יכולים לבדוק זאת בעצמכם. מה תעדיפו - לבקש מהעוזרת או לעשות זאת בעצמכם?
4. אתם הולכים לחדרו של אהובכם, אלא שאין שם אף אחד. אתם בוחרים להשאיר שם את הורדים. איפה תשימו אותם - על אדן החלון או על המיטה?
5. כבר מאוחר בלילה ואתם הולכים לישון בחדר הסמוך לחדרו של אהובכם. אתם מתעוררים מוקדם בבוקר וממהרים לחדר השני. כשאתם נכנסים, האם אהובכם ישן או ער?
6. כעת הגיע הזמן ללכת הביתה - באיזו דרך תבחרו? האם בדרך הישירה והמהירה או בכביש המפותל ומלא הנופים?
1. באיזו דרך אתם בוחרים ללכת לבית של אהובכם?
הדרכים מייצגות את הגישה שלכם כלפי התאהבות. אם בחרתם בדרך הקצרה, כנראה שאתם מאלה שמתאהבים בקלות ובמהירות. אם בחרתם בדרך המפותלת, אתם מאלה שלוקחים את הזמן ולא מתאהבים בקלות.
2. מהו שילוב הורדים שבחרתם?
מספר הורדים האדומים מייצג את הציפיות שלכם מעצמכם במערכת היחסים. מספר הוורדים הלבנים מייצג את הציפיות שלכם מהאחר במערכת היחסים. למשל, אם אדם בחר 19 ורדים אדומים וורד אחד לבן, הוא או היא נותנים 90% במערכת היחסים אבל מצפים לקבל רק 10% חזרה.
3. האם אתם מבקשים את עזרת העוזרת או עושים זאת בעצמכם?
השאלה הזו מייצגת את הגישה שלכם לטיפול בבעיות שצצות במערכת היחסים. אם ביקשתם עזרה מהעוזרת, כנראה שאתם מאלה שהולכים סחור וסחור, מדחיקים את הבעיות או מבקשים מצד שלישי להתערב. אם אתם מחפשים בעצמכם, זה אומר שאתם ישירים, מתמודדים עם כל בעיה כשהיא צצה ומנסים לפתור אותה.
4. איפה אתם שמים את הורדים?
המיקום של הורדים מציין את התדירות בה הייתם רוצים לראות את אהובכם. אם הנחתם את הורדים על המיטה זה אומר שאתם זקוקים לחיזוקים תכופים במערכת היחסים והייתם רוצים להתראות על בסיס יומי, כל עוד אפשר. אם הנחתם את הוורדים על החלון זה אומר שאתם לא מצפים להתראות בכל יום.
5. בבוקר, האם אתם מוצאים את אהובכם ישן או ער?
מציאת האהוב ישן אומרת שאתם מקבלים אותו או אותה כפי שהם. מציאת האהוב ער אומרת שאתם מצפים שהאהוב או האהובה ישתנו בשבילכם.
6. באיזו דרך אתם חוזרים הביתה?
המסלול חזרה הביתה מייצג את הנטיה שלכם להישאר מאוהבים. אם בחרתם בדרך הקצרה, אתם מאלה שמתגברים או נגמרים מאהבה מהר. אם בחרתם בדרך הארוכה אתם נוטים להישאר מאוהבים במשך זמן רב.
אם נמאס לך שמתייחסים אל המין הנשי כאל תלותי, רגשני ומתאהב בצורה עיוורת, תשמחי לשמוע כי מחקר חדש גילה שכשמדובר באהבה אמיתית, גברים מתאהבים מהר מאוד! ואפילו הרבה יותר מהר ממך!
להכניס צבע לחיים ולמצוא אהבה!
האם ניתן למשוך גבר או אישה באמצעות צבע? מחקרים פסיכולוגיים טוענים שכן!